पुतिन ने हिलेरी पर लगाए गंभीर आरोप  
पुतिन के आरोप के मुताबिक रूस में हुए चुनाव को गलत बताकर क्लिंटन ने विरोध प्रदर्शन को हवा दी है। रूस को अंतरराष्ट्रीय दखल से बचने की जरूरत है।
रूस के प्रधानमंत्री व्लादिमिर पुतिन ने अमेरिकी विदेशमंत्री पर गंभीर आरोप लगाए हैं। पुतिन के आरोप के मुताबिक रूस में हुए चुनाव को गलत बताकर क्लिंटन ने विरोध प्रदर्शन को हवा दी है। पुतिन ने कहा है कि रूस को जरूरत है खुद को अंतरराष्ट्रीय दखल से बचाने की। पिछले कुछ दिनों से चुनावों में धांधली को लेकर रूस में जबरदस्त विरोध प्रदर्शन हो रहे हैं। बड़ी संख्या में प्रदर्शनकारियों को गिरफ्तार किया गया है।